U skladu s člankom 84. Zakona o proračunu (Narodne novine br. 144/21), te čl. 42 Pravilnika o polugodišnjem i godišnjem izvještaju o izvršenju proračuna i financijskog plana (Narodne novine br. 85/23), ravnateljica Dječjeg vrtića Radost, Braće Radić 10, Jastrebarsko, uz Polugodišnji izvještaj o izvršenju financijskog plana Dječjeg vrtića Radost za 2025. donosi:

**OBRAZLOŽENJE POLUGODIŠNJEG IZVJEŠTAJA O IZVRŠENJU**

**FINANCIJSKOG PLANA DJEČJEG VRTIĆA RADOST ZA 2025. GODINU**

Polugodišnji izvještaj o izvršenju financijskog plana sadrži opći dio, posebni dio, obrazloženje i posebne izvještaje.

 Opći dio polugodišnjeg izvještaja o izvršenju financijskog plana sadrži:

- Sažetak Računa prihoda i rashoda i Računa financiranja

- Račun prihoda i rashoda

 -Račun financiranja

U navedenim se izvještajima prati kroz indeks postotaka odnos ostvarenja prethodne godine u odnosu na tekući plan ili izvorni financijski plan odnosno rebalans, te odnos izvršenja prvog polugodišta tekuće i prethodne godine.

Račun prihoda i rashoda iskazan je prema ekonomskoj klasifikaciji i izvorima financiranja, a rashodi dodatno još i prema funkcijskoj klasifikaciji.

 U izvještajima se iznosi izvršenja prethodne i tekuće godine iskazuju do razine odjeljka, a izvorni plan, rebalans i tekući plan do razine skupine ekonomske klasifikacije i izvora financiranja.

Dječji vrtić Radost nema iskazan Račun financiranja budući se nije zaduživao.

Posebni dio polugodišnjeg izvještaja o izvršenju financijskog plana iskazan je po programskoj klasifikaciji na način da je prikazani program podijeljen na sve aktivnosti i kapitalni projekt prema ekonomskoj klasifikaciji i izvorima financiranja prema metodologiji kakva je primijenjena i u općem dijelu polugodišnjeg izvještaja o izvršenju financijskog plana.

Sukladno odredbama Pravilnika o polugodišnjem i godišnjem izvještaju o izvršenju proračuna i financijskog plana, Dječji vrtić Radost obvezan je uz Obrazloženje izraditi Posebne izvještaje o zaduživanju na domaćem i stranom tržištu novca i kapitala te izvještaj o danim jamstvima i plaćanjima po protestiranim jamstvima.

Obrazloženje polugodišnjeg izvještaja o izvršenju financijskog plana sastoji se od općeg i posebnog dijela.

1. **OPĆI DIO**

U odnosu na tekući plan Dječjeg vrtića Radost za 2025. godinu ostvareno je 45,12 % ukupno planiranih prihoda te 52,04 % ukupno planiranih rashoda.

Usporedbom izvršenja prethodne i tekuće godine utvrđen je ukupni porast rashoda za 54,86 % te porast prihoda za 31,88%.

Na kraju 2024. godine ostvaren je višak prihoda i primitaka nad rashodima u iznosu od 19.397,54 EUR. U tekuću proračunsku godinu prenesen je navedeni višak prihoda koji je temeljem Odluke o raspodjeli rezultata, usvojene od strane Upravnog vijeća dana 10. lipnja 2025. godine, raspoređen u 1. Izmjenama i dopunama Financijskog plana Dječjeg vrtića Radost za 2025. za financiranje nedostatno planiranih rashoda za zaposlene.

Sukladno odredbi čl.44. st.2. Pravilnika o polugodišnjem i godišnjem izvještaju o izvršenju proračuna i financijskog plana, stanje novčanih sredstva na žiro-računu Dječjeg vrtića Radost na početku proračunske godine iznosilo je 37.671,45 EUR, a na kraju polugodišta 60.952,26 EUR.

Izvor općih prihoda i primitaka koji se odnosi na prihode iz nadležnog proračuna (Grada Jastrebarskog) ostvaren je u odnosu na plan sa 44,60%. U odnosu na prethodno razdoblje, iz nadležnog proračuna ostvareno je 76,79 % više prihoda.

Vlastiti prihodi ostvareni su 53,20 % u odnosu na tekući plan za 2025. i odnose se na najam prostora udruge "Naučimo puno" za kraći program učenja engleskog jezika izvan redovnog programa. U odnosu na prethodno razdoblje, u prvom polugodištu 2025. godine iz ovog izvora ostvareno je 26,75 % manje prihoda od udruge "Naučimo puno".

Izvor pomoći koji se odnosi se na prihode od Ministarstva znanosti, obrazovanja i mladih nije izvršavan budući da u prvom polugodištu 2025. Dječji vrtić Radost nije primio uplatu za dodijeljena sredstva. Posljednji dan izvještajnog razdoblja dostavljene su Odluke o sufinanciranju djece s teškoćama i djece u pred školi u ukupnoj vrijednosti od 9.570,00 EUR te će se ovaj izvor izvršavati po uplati sredstava u sljedećem izvještajnom razdoblju.

U prvom polugodištu 2025. godine ostvareno je 130% tekućim planom planiranih donacija radi ostvarenja donacije od strane obrta Luxor, informatički sustavi, vl. Luke Hrkovića te trgovačkog društva Eko-Flor Plus d.o.o.

Dječji vrtić Radost u odnosu na prethodno razdoblje ostvaruje znatan pad prihoda od 88,87 % na skupini 65, obzirom da ostvaruj prihode od roditelja za smještaj korisnika u vrtić iz drugih općina te od Montessori programa (ukupno 36.768,76 EUR). Obzirom da se povećao iznos sufinanciranja od strane drugih općina u cijeni programa vrtića za smještaj djece iz drugih općina te obzirom da su u prvom polugodištu naplaćeni nenaplaćeni prihodi iz 2024. godine izvršeno je 525% plana.

Ukupni rashodi poslovanja viši su u odnosu na prethodnu godinu za 53,4 %, dok su u odnosu na tekući plan izvršeni s indeksom od 53,25 %.

Rashodi za zaposlene izvršeni su u iznosu od 1.651.660,24 EUR, što čini 55,34 % tekućeg plana na toj poziciji te su ovi rashodi povećani za 63,63% u odnosu na isto razdoblje prošle godine. Oni su posljedica povećanja plaća i doprinosa putem uvećanja koeficijenata za obračun plaće svim radnicima te materijalnih prava radnika u Dječjem vrtiću Radost temeljem Kolektivnog ugovora za djelatnost predškolskog odgoja i obrazovanja za Grad Jastrebarsko od 07.06.2024.čije se odredbe primjenjuju od 01.05.2024. te Odluke Vlade RH o visini osnovice za obračun plaće u javnim službama u 2025. godini (NN 155/2024).

Materijalni rashodi izvršeni su u iznosu od 229.477,06 EUR, čime je realizirano 43,40 % planiranih rashoda na ovoj skupini. U prvom polugodištu 2025. godine u odnosu na isto razdoblje 2024. godine, izvršeno je 12,32 % više materijalnih rashoda.

Financijski rashodi izvršeni su u postotku od 34,31%. U odnosu na prošlu godinu, navedeni rashodi niži su za 33,09% i posljedica su smanjenog broja transakcija na računu.

Naknade građanima i kućanstvima odnose se na rashode za pomoćnike djeci s teškoćama koje su izvršene u iznosu od 11.630,91 EUR i čine 29,08% planiranih iznosa na ovoj skupini rashoda. U odnosu na izvršenje protekle godine, navedeni rashodi čine 60,29% prošlogodišnjeg iznosa.

Rashodi za nabavu nefinancijske imovine značajnije odstupaju u odnosu na isto razdoblje prethodne godine budući su za 19.675,13 EUR viši nego u istom razdoblju 2024. godine, radi potrebe nabave opreme za kuhinju i ležaljki za dnevni odmor djece. Ovi rashodi izvršeni su s 17,95% tekućeg plana.

**Prikaz ostvarenja prihoda i rashoda za prvo polugodište 2025. godine, stanje prenesenog viška iz prethodne godine te prijenos viška u sljedeće razdoblje**



1. **POSEBNI DIO**

Program 3004 Predškolski odgoj podijeljen je na dvije aktivnosti i jedan kapitalni projekt; Aktivnost A300401 Dječji vrtić i jaslice i Aktivnost A300404 Razvoj inkluzivnog predškolskog modela te Kapitalni projekt K300403 dogradnje Dječjeg vrtića Radost. Sukladno Planu nabave, pozicije Financijskog plana praćene su po projektima.

Aktivnost A300401 Dječji vrtić i jaslice obuhvaća prihode i rashode potrebne za održavanje redovnog desetosatnog programa vrtića i jaslica, alternativnog programa prema koncepciji Marie Montessori, zatim programa za darovitu djecu rane i predškolske dobi te programa predškole čija se provedba temelji na čl. 15 a Zakona o predškolskom odgoju i obrazovanju (NN 10/97, 107/07, NN 94/13,98/19, 57/22).

U aktivnost A300404 Razvoj inkluzivnog predškolskog modela uključeni su prihodi i rashodi povezani s stručnim usavršavanjem djelatnika uključenih u rad s djecom s teškoćama, te rashodi za materijal potreban u radu s djecom s teškoćama koji su financirani od strane Ministarstva znanosti i obrazovanja, te rashodi pomoćnika za rad s djecom s teškoćama koje financira nadležni proračun.

Kapitalni projekt Dogradnje objekta dječjeg vrtića K300403, obuhvaća dodatno ulaganje na građevinskom objektu povezano uz dogradnju objekta za dvije dodatne skupine s ciljem osiguravanja prostora za smještaj neupisane djece (povećanje kapaciteta) te opremanje interijera novo sagrađenog prostora kako bi postao adekvatan za prihvat djece.

Provedbom programa 3004 Predškolski odgoj ostvareni su ciljevi povećanje stručnosti zaposlenika i materijalnih uvjeta rada, poticanje cjelovitog razvoja i potencijala djece, osigurano je svakom djetetu sudjelovanje u programu predškole godinu dana prije polaska u osnovnu školu, te je stvarano inkluzivno okruženje za uključivanje djece s teškoćama u razvoju u redovan program. U redovni program integrirana su djeca s teškoćama od kojih devetero ima podršku pomoćnika.

Cilj povećanja kvalitete i stručnosti zaposlenika, ostvaren je sudjelovanjem djelatnika na stručnim seminarima (uživo i on-line), što je rezultiralo boljom kvalitetom usluge koju ustanova pruža.

**Financijski i nefinancijski ciljevi:**

Pokazatelj uspješnosti financijskih ciljeva su:

-izvršenje ukupnog plana prihoda s 45,12% te realizacija plana po sljedećim izvorima;

|  |  |  |  |
| --- | --- | --- | --- |
| BROJČANA OZNAKA I NAZIV | Tekući plan 2025. | Ostvarenje/ Izvršenje 1-6.-2025.  | Indeks |
| 1 | 4 | 5 | 7=5/4\*100 |
|  UKUPNO PRIHODI | 3.683.000,00 | 1.661.939,67 | 45,12 |
|  11 Opći prihodi i primici | 3.637.200,00 | 1.622.339,86 | 44,60 |
|  32 Vlastiti prihodi | 4.100,00 | 2.181,05 | 53,20 |
|  49 Prihodi za posebne namjene | 7.000,00 | 36.768,76 | 525,27 |
|  59 Ostale pomoći | 19.200,00 | 0,00 | 0,00 |
|  69 Donacije | 500,00 | 650,00 | 130,00 |
|  70 Prihodi od nefinacijske imovine | 0,00 | 0,00 | 0,00 |
|  94 Prihodi za posebne namjene-višak | 15.000,00 | 0,00 | 0,00 |
|  |  |  |  |
|  |  |  |  |
|  UKUPNO RASHODI | 3.683.000,00 | 1.916.510,35 | 52,04 |
|  11 Opći prihodi i primici | 3.637.200,00 | 1.886.451,66 | 51,87 |
|  32 Vlastiti prihodi | 4.100,00 | 1.465,49 | 35,74 |
|  49 Prihodi za posebne namjene | 7.000,00 | 22.048,00 | 314,97 |
|  59 Ostale pomoći | 19.200,00 | 0,00 | 0,00 |
|  69 Donacije | 500,00 | 350,00 | 70,00 |
|  70 Prihodi od nefinacijske imovine | 0,00 | 0,00 | 0,00 |
|  94 Prihodi za posebne namjene-višak | 15.000,00 | 6.195,20 | 41,30 |

-pokriće troškova te ulaganje u kadrove, prostor i opremu.

Pokazatelj uspješnosti nefinancijskih ciljeva su: kvaliteta odgojno obrazovnog rada, praćenje potreba korisnika, iskorištenost kapaciteta, valorizacija procesa i programa te učinkovitost.

U Jastrebarskom, 09.07.2025.

**KLASA: 400-03/25-01/02**

**URBROJ: 238-12-66-04-25-04**

Ravnateljica

Josipa Fran

**DJEČJI VRTIĆ RADOST**

**JASTREBARSKO**

**BRAĆE RADIĆ 10**

**KLASA: 400-03/25-01/02**

**URBROJ: 238-12-66-04-25-04**

**U Jastrebarskom, 09.07.2025.**

Sukladno odredbi članka 76. i 85. Zakona o proračunu (Narodne novine br.144/21) i članka 50. Pravilnika o polugodišnjem i godišnjem izvještaju o izvršenju proračuna (Narodne novine br.85/23 ravnateljica Dječjeg vrtića Radost, Braće Radić 10, Jastrebarsko, donosi:

**POSEBNI IZVJEŠTAJ UZ POLUGODIŠNJI IZVJEŠTAJ O IZVRŠENJU FINANCIJSKOG PLANA DJEČJEG VRTIĆA RADOST ZA 2025. GODINU**

1. **Izvještaj o zaduživanju na domaćem i stranom tržištu novca i kapitala**

Dječji vrtić Radost u prvom polugodištu 2025. nije se dugoročno zaduživao na domaćem i stranom tržištu novca i kapitala.

1. **Izvještaj o danim jamstvima i plaćanjima po protestiranim jamstvima**

Dječji vrtić Radost u prvom polugodištu 2025. nije davao jamstva niti je vršio plaćanja po protestiranim jamstvima.

Ravnateljica:

Josipa Fran